U petak iza podneva skupina huligana kamenjem je gađala vilu u kojoj se nalazio Ivan Rakitić s obitelji. Nakon dramatičnog događaja slavni je nogometaš zajedno s obitelji gliserom doslovno pobjegao s otoka.

Proslavljeni hrvatski nogometaš Ivan Rakitić prije dva dana došao je na odmor na otok Ugljan. Nogometaš Barcelone za svoju je obitelj iznajmio luksuznu Villu Mariju koja se nalazi u Uvali Čeprljanda. Mještani Ugljana oduševljeno su dočekali dolazak ponajboljeg hrvatskog nogometaša no nažalost huligani nisu mislili tako.

Zadarska policija zaprimila je dojavu o razbojstvu u 14:45, dodaju kako je za sada još uvijek nepoznat počinitelj ili više njih, nepoznatim predmetom razbio staklo na vili u uvali Čeprljanda na otoku Ugljanu. Prijavu je podnijela oštećena osoba. Istraga je u tijeku.

Naime, u petak oko 13 sati na otok je stigla skupina od šest mladića koji su se uputili ispred vile. Odmah po dolasku. U tom trenutku u kući je bio Rakitić s obitelji. Nakon što su sve porazbijali pobjegli su u nepoznatom smjeru.

S razlogom uspaničeni Rakitić odmah je reagirao i u roku od pola sata gliserom napustio otok. Mještani koji su za Dnevnik.hr prepričali ovaj sramotni incident kažu da je situacija bila dramatična jer su čuli kad je jedan od huligana pozivao ostale da provale u kuću.

Ružna reklama za hrvatski turizam, ali i državu u cjelini. Bruka i sramota, a posebno ružna i neugodna situacija za Ivana Rakitića koji je od svih mondenih svjetskih ljetovališta u kojima bi ga dočekali raširenih ruku odlučio provesti odmor u svojoj domovini. Nakon ove sramote vjerojatno posljednji put.

